Obama: - Ingen krise mellom USA og Israel
Forholdet mellom Israel og USA har vært svært anstrengt etter visepresident Joe Bidens forsøk på å bringe partene til forhandlingsbordet i forrige uke. VGDebatt:Diskutér saken her! Til tross for gjentatte krav fra USA og resten av verden om byggestans i bosetningene kunngjorde Israel under Bidens besøk at det skulle bygges 1.600 nye boliger i utkanten av Øst-Jerusalem. Les også:Lobbygruppe urolig over USAs Israel-kritikk - En av våre nærmeste allierte - Kunngjøringen av byggingen av nye boliger var ikke hjelpsom for å få til en fredsprosess, sa Obama onsdag kveld. Men den amerikanske presidenten avviste at det er en krise i forholdet mellom USA og Israel. Les også:- Obama er en antisemitt - Israel er en av våre nærmeste allierte. Det er et spesielt bånd mellom USA og Israel, og det kommer ikke til å forandre seg, sa Obama i et intervju med Fox News. Les også:Israel hevder krisen med USA er over - Men venner er uenige av og til. USA og Israel har et felles ansvar for å unngå at de amerikanske forsøkene på å få til nye fredsforhandlinger forpurres, sa Obama videre. Les også:Kan bruke militærstøtte som pressmiddel mot Israel Vurderer egen fredsplan for Midtøsten Obama-administrasjonen vurderer å legge fram et eget fredsforslag som skal danne grunnlag for forhandlinger mellom Israel og palestinerne. Amerikanske tjenestemenn setter nå spørsmålstegn ved hvor innstilt statsminister Benjamin Netanyahus regjering er på reelle forhandlinger med palestinerne, skriver The New York Times. Flere i Obama-administrasjonen tar nå til orde for en ny tilnærming til konflikten, ifølge avisen. - Dagens situasjon kommer ikke til å fungere, og tar oss ingensteds hen, sier en kilde til The New York Times. Men om president Barack Obama legger fram sitt eget fredsforslag, kommer det trolig ikke til å skje før spesialutsendingen George Mitchell gjennom flere måneder har deltatt som mekler i indirekte samtaler mellom Israel og palestinerne.
President Barack Obama benekter at forholdet mellom USA og Israel er kritisk.